ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት "ፓስፖርት ምሃብ ኣይተኸልከለን" ቤትፅሕፈት ኢሚግሬሽንን ጉዳያት ዜግነትን ኢትዮጵያ 28 ሕዳር 2018 ኣብ ዩኒቨርሲቲ ኣዲስ ኣበባ ተምሃሪት ክፍሊ ትምህርቲ ሕክምና ዝኾነት ውልቀሰብ፡ ኣብ ናይጄርያ ዝርከብ ዩኒቨርሲቲ ኣብ ዘዳልዎ ጉባኤ ንኽትርከብ ተዓዲማ። ኣብ ትመሃረሉ ላዕለዋይ ትካል ትምህርቲ ንእትመርሖ ኮሚቴ ወኪላ፡ ናብ ናይጄርያ ንምኻድ ግን ፓስፖርት የድልያ። ፓስፖርት ንምውፃእ ናብ ቤትፅሕፈት ኢሚግሬሽንን ጉዳያት ዜግነትን፡ የድሊ እዩ ዝበለቶ ናይ ቀበሌ መለለይ ካርድን ክፍሊትን ሒዛ ከይዳ። ካብቲ ቤትፅሕፈት ዝረኸበቶ መልሲ ግና፡ ካብቲ ዝዓደመ ኣካል ደብዳበ እንተዘይኣምፂኣ ፓስፖርት ክትረክብ ከምዘይትኽእል እዩ። ኣብዚ ሕዚ እዋን ኣብ ኢትዮጵያ ፓስፖርት ንምርካብ ከቢድ ከምዝኾነ ዝገልጹ ሓበሬታታት ኣለዉ። ምክትል ሓላፊ ርክብ ህዝቢ ቤትፅሕፈት ኢሚግሬሽንን ጉዳያት ዜግነትን ኣይተ የማነ ገብረመስቀል ግን፡ ፓስፖርት ምርካብ ዜግነታዊ መሰል ከምዝኾነን፡ ፓስፖርት ምሃብ ከምዘይተኸልከለን ክብሉ ንቢቢሲ ገሊፆም። • ህላወ ፓስፖርት ቁጠባዊ ምዕባለ ዓለም ይዓግት'ዶ ይኸውን?
